২০১৩র সেপ্টেম্বর মাসে বিজেপি ও সঙ্ঘ পরিবার তাদের ‘গুজরাট মডেল’কে সারা দেশে পৌছে দেওয়ার প্রতিশ্রুতি পালন করা শুরু করেন। উত্তর প্রদেশের মুজাফফরনগরে সংগঠিত সংখ্যালঘু গণহত্যার (প্রথমক্ত কারনটির জন্যই এখানেও ‘দাঙ্গা’ শব্দটি ব্যবহার করা গেলো না) মাধ্যমে। মোদী-শাহ জুটির এই অভি্যাণের খবরে অনেকেই শিউরে উঠেছিলেন। সেই সংখ্যাটাও খুব কম নয় যারা এই শিহরনের আরো কাছে যাওয়ার জন্য নিজেদের মগজ ধোলাই হতে দিয়েছে। পশ্চিমবঙ্গের মতো রাজ্যে যেখানে বিজেপি ও সঙ্ঘ পরিবার চিরকালই দূর্ব্বল সেখানেও পার্কে, মাঠে মার্চ করে রোজ আরএসএস। এ রাজ্যেও বিশ্ব হিন্দু পরিষদের নের্তৃত্বে ঘটে গেছে ‘ঘর ওয়াপসী’র নামে আদিবাসীদের ধর্মান্তকরন (২০০২ গুজরাটের দূঃস্বপ্ন দেখা শুরূ করা উচিৎ নাকি?)। এই রাজ্যেই ভারত সেবাশ্রম সঙ্ঘের মতো তথাকথিত সামাজিক সংগঠন প্রকাশ্যে সমর্থন জানিয়েছে এই ‘ঘর ওয়াপসী’ কর্মসূচীকে। জাতীয় মোহভঙ্গের বোধ থেকেই শক্তি সংগ্রহ করে ফ্যাসিবাদ, ইতিহাস আমাদের এই শিক্ষাই দেয়। স্বাধীনতা সংগ্রামের দিকভ্রষ্ট হওয়ায় যে স্বপ্নভঙ্গ ও ক্ষমতা হস্তান্তর পরবর্তীতে সংসদীয় গণতন্ত্রের ভাঁওতা ওপর দাঁড়িয়েই পোঁতা হয়ে রয়ে গেছিল ভারতীয় ফ্যাসিবাদের বীজ।